Μ.Γ.Σ. Αναγέννηση Κολινδρού

Ο Μουσικοχορευτικός Γυμναστικός Σύλλογος Αναγέννηση Κολινδρού είναι αθλητικό σωματείο στον Κολινδρό του νομού Πιερίας. Αγωνίζεται με χρώματα το πορτοκαλί και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Πύδνας - Κολινδρού «Ηλίας Δούλιας». 

Την περίοδο 1994–1997 αγωνιζόταν στα επαγγελματικά πρωταθλήματα με την επωνυμία «Μ.Γ.Σ. Μουσικοχορευτικός Γυμναστικός Σύλλογος Αναγέννηση Κολινδρού - Π.Α.Ε.» και με τον διακριτικό τίτλο «Π.Α.Ε. Αναγέννηση Κολινδρού».

 Ιστορία 
Στην κωμόπολη προϋπήρχαν οι σύλλογοι «Ηρακλής» και «Γ.Σ. Ζεύς», που αμφότεροι ιδρύθηκαν το 1927. Οι προαναφερθέντες σύλλογοι διέκοψαν τις δραστηριότητές τους την περίοδο της κατοχής. Έπειτα, οι ιθύνοντες των δύο συλλόγων αποφάσισαν τη δημιουργία ενός ενιαίου συλλόγου στην περιοχή, οπότε το 1948 ιδρύθηκε η «Αναγέννηση».ΙΣΤΟΡΙΑ ΣΥΛΛΟΓΟΥ Επίσημο ιστολόγιο σωματείου Αργότερα ο «Γυμναστικός Σύλλογος Αναγέννηση Κολινδρού» μετονομάστηκε σε «Μουσικοχορευτικός Γυμναστικός Σύλλογος Αναγέννηση Κολινδρού».Απογραφή αθλητικών σωματείων και μητρώα προπονητών geodata.gov.gr

Tο 1986 κέρδισε το πρωτάθλημα της ΕΠΣ Πιερίας. Από το 1989 έως το 1994 αγωνίστηκε στη Γ΄ Εθνική. Tην περίοδο 1994–95 μετείχε στο πρωτάθλημα της Β΄ Εθνικής κατηγορίας.Η ιστορική άνοδος της Αναγέννησης Κολινδρού στη Β' Εθνική - katerinisport.gr Τo 1995-96 υποβιβάστηκε από την B΄ Εθνική με τον Μπογκόλιουμ Ραγγέλοβιτς να είναι ο πρώτος σκόρερ του πρωταθλήματος. To ρόστερ της ομάδας στη Β' Εθνική τo 1995-96 αποτελούσαν οι: Γκιζέλης, Παπαδόπουλος Ανέστης, Πολυζωίδης, Καμαρίδης, Σκουλής, Σάκης Κοτσιόπουλος (αρχηγός), Δημητριάδης, Ασλανίδης, Σαμλίδης, Λήνδρας, Ραγγέλοβιτς, Σαμουηλίδης, Μπαραλίτσε, Μακρίδης.

Tην περίοδο 1996-97 υποβιβάστηκε από την Γ΄ Εθνική και το 2017-18 κατέκτησε το πρωτάθλημα Β΄ κατηγορίας της ΕΠΣ Πιερίας.

 Τίτλοι 
 A΄ Κατηγορία Ε.Π.Σ. Πιερίας (1 Τίτλο2): 1985–1986
 Κύπελλο Ε.Π.Σ. Πιερίας (2 Τίτλοι): 1983–1984, 1987–1988
 B΄ Κατηγορία Ε.Π.Σ. Πιερίας (1 Τίτλος): 2017–2018
 Γ΄ Κατηγορία Ε.Π.Σ. Πιερίας (1 Τίτλος): 2006–2007

 Παραπομπές 

 Εξωτερικοί σύνδεσμοι 
 Επίσημο ιστολόγιο


Κατηγορία:Αθλητικοί σύλλογοι Πιερίας
Κατηγορία:Ιδρύσεις αθλητικών συλλόγων το 1948
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1948